钦定古今图书集成/明伦汇编/官常典/第752卷 > 乔迁高〈子象观〉
## 钦定古今图书集成/明伦汇编/官常典/第752卷 > 乔迁高〈子象观〉

按《陕西通志》：“迁高，定襄人，巩昌知府。监孙督师军事，
署潼关道。时闾阎愁瘁，迁高加意抚辑，备极周挚。闯
贼炽甚，关将设守甚多，武弁强与民事，狱讼繁兴，贪
暴无理。迁高一切禁止，归诸有司。卫官职收屯粮斛
口，大纵其侵刻。迁高制为定式，出入准之。癸未十月
朔，孙督师河南失利，退守潼关。迁高分捍南城，极力”
坚守。至初六日，城陷，诸将溃走，迁高挺身巷战，大声
呼曰：“我监军道乔迁高也！”力杀数贼而死。子生员象
观，同妻史氏自缢死。